Diari Oficial de la Generalitat Valenciana


Sumari del DOGV 8037, del 11-05-2017 (2017/3197)

RESOLUCIÓ de 7 d'abril de 2017, del director general de Tecnologies de la Informació i les Comunicacions, per la qual es fa pública la vintena relació d'adhesions acceptades de conformitat, al Conveni marc de col·laboració entre la Generalitat, les diputacions provincials i la Federació Valenciana de Municipis i Províncies, en matèria d'Administració Electrònica en l'àmbit de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8037

Data del DOGV
:   11-05-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/3197


Data del document
:   07-04-2017

Organisme emissor
:   Conselleria d'Hisenda i Model Econòmic

Tipus de document
:   Resolució

Anàlisi jurídica

 Descriptors 

:   * Conselleria d'Hisenda i Model Econòmic

RESOLUCIÓ de 7 d'abril de 2017, del director general de Tecnologies de la Informació i les Comunicacions, per la qual es fa pública la vintena relació d'adhesions acceptades de conformitat, al Conveni marc de col·laboració entre la Generalitat, les diputacions provincials i la Federació Valenciana de Municipis i Províncies, en matèria d'Administració Electrònica en l'àmbit de la Comunitat Valenciana. [2017/3197]  
El dia 3 de juliol de 2008 es va subscriure el Conveni marc de col·laboració entre la Generalitat, les diputacions provincials i la Federació Valenciana de Municipis i Províncies en matèria d'Administració Electrònica en l'àmbit de la Comunitat Valenciana, que va ser publicat en el Diari Oficial de la Generalitat Valenciana en data 4 d'agost de 2008. Posteriorment es va modificar la clàusula huitena del conveni marc esmentat i es va estendre la seua vigència fins al 31 de desembre de 2016 per mitjà d'addenda subscrita el 27 de desembre de 2012 publicada en el Diari Oficial de la Generalitat Valenciana del dia 23 de setembre de 2013. Per mitjà d'addenda subscrita el 27 de novembre de 2016 publicada en el Diari Oficial de la Generalitat Valenciana del dia 27 de març de 2017, s'ha modificat la clàusula huitena del conveni marc esmentat i s'ha estés la seua vigència fins al 31 de desembre de 2017.  
El Conveni marc de col·laboració preveu en la clàusula segona, apartat 10, que les parts que convenen, per a impulsar l'administració electrònica a la Comunitat Valenciana, es comprometen formalment a promoure i facilitar la incorporació de les entitats locals al conveni mencionat, la qual cosa s'instrumenta a través de la subscripció per aquestes d'un protocol d'adhesió, que s'arreplega en l'annex I, així com de la seua acceptació de conformitat, per part de la Comissió Multilateral prevista en la clàusula quarta del conveni o pel membre o membres en què la comissió delegue aquesta competència, tot això subjectant-se als models normalitzats previstos en els annexos II i III, respectivament.  
  
Així mateix, l'addenda subscrita el 27 de desembre de 2012, modifica el punt 2 de la clàusula segona del Conveni marc de col·laboració entre la Generalitat, les diputacions provincials, i la Federació Valenciana de Municipis i Províncies, en matèria d'Administració Electrònica en l'àmbit de la Comunitat Valenciana, ja que les parts que subscriuen han considerat necessari facilitar la incorporació d'institucions i entitats, de naturalesa pública o privada, al contingut del conveni d'acord amb el model d'adhesió que s'arreplega com a annex en l'addenda referida a fi d'impulsar la implantació de l'administració electrònica en el conjunt de la societat valenciana ajudant a la seua generalització per mitjà d'un tràmit més ràpid i eficaç.  
S'ha produït l'adhesió de diverses entitats al conveni marc esmentat en els termes i condicions exposades, i han sigut acceptades de conformitat en data 7 d'abril de 2017 pel director general de Tecnologies de la Informació i les Comunicacions, càrrec en qui la Comissió Multilateral, en la seua reunió de 18 de novembre de 2011, va delegar aquesta competència com a membre de ple dret d'aquesta, i de conformitat amb la clàusula quarta del conveni marc referit.  
  
Tot això es resol en compliment del que estableix la clàusula segona, apartat 10, del conveni marc assenyalat, que disposa que les adhesions acceptades de conformitat, en els termes exposats, entraran en vigor a tots els efectes el dia que es publiquen en el Diari Oficial de la Generalitat Valenciana.  
  
València, 7 d'abril de 2017.- El director general de Tecnologies de la Informació i les comunicacions: Vicente Aguiló Lucía.  
  
  
ANNEX  
Conformitat del director general de Tecnologies de la Informació i les Comunicacions, per delegació de la Comissió Multilateral de Seguiment, a l'adhesió d'entitats de la Comunitat Valenciana  
  
D'acord amb el Conveni marc de col·laboració en matèria d'Administració Electrònica en l'àmbit de la Comunitat Valenciana, subscrit en data 3 de juliol de 2008 entre la Generalitat, les diputacions de València, Alacant i Castelló, i la Federació Valenciana de Municipis i Províncies, i amb la delegació de facultats realitzada per la Comissió Multilateral en la seua reunió de data 18 de novembre de 2011, i de conformitat amb l'assumpció de competències per la Direcció General de Tecnologies de la Informació i les Comunicacions, en virtut del Decret 176/2016, de 25 de novembre, del Consell, pel qual s'aprova el Reglament orgànic i funcional de la Conselleria d'Hisenda i Model Econòmic s'acorda:  
  
  
Primer  
Donar la conformitat a la sol·licitud d'adhesió formulada per les següents entitats locals:  
Dénia (Alacant)  
Tírig (València)  
  
Segon  
Donar la conformitat a la sol·licitud d'adhesió formulada per l'entitat següent:  
Fundació Universitat'Empresa de València (ADEIT)  
  
València, 7 d'abril de 2017.- El director general de Tecnologies de la Informació i les Comunicacions (membre delegat de la Comissió Multilateral): Vicente Aguiló Lucía.